**Rollebeskrivelse Barneidrettsansvarlig**

**Bakgrunn**

Styret skal iht §18.2 i Sagene IFs lov oppnevne en ansvarlig for barneidrett. Det kan være en tillitsvalgt eller en ansatt. Oppgaven til BIA er i hovedsak å påse av klubbens aktivitet drives i henhold til idrettens barnerettigheter og bestemmelser om barneidrett. Med barneidrett menes idrettsaktivitet for barn til og med det året de fyller 12 år.

**Barneidrettsansvarlig skal:**

*1)*Sikre at klubben har gode rutiner for å spre informasjon om bestemmelser og rettigheter til trenere, frivillige og foreldre.

2)    Sikre forankring av rettigheter og bestemmelser i klubbens styre og undergrupper, slik at barneidrettsperspektivet blir ivaretatt i klubbens drift og arrangement, og kunne begrunne hvorfor dette er viktig.

3)    Sørge for at klubben gjennomfører foreldremøter etter oppstart av aktivitet, bli kjent med foreldrene og sikre at det blir gitt nødvendig informasjonen om hva det innebærer å være medlem i klubben.

4)    I fleridrettslag: Sørge for at idretter og grupper samarbeider, koordinerer og videreutvikler et mangfoldig aktivitetstilbud for barna i idrettslaget- – ref. utviklingsplanen..

5)    I særidrettslag: Sikre god variasjon i barneidrettsaktiviteten, slik at det stimulerer helhetlig utvikling – ref. utviklingsplanen.

6)    Arbeide for at klubbens kostnader blir holdt på et rimelig nivå for å sikre bred deltakelse, også fra grupper med dårlig råd.

7)    Bidra til at alle barn blir inkludert i idretten, uavhengig av bakgrunn.

Barneidrettsansvarlig har mulighet til å øke sin kompetanse om barneidrettsbestemmelsene og rettighetene gjennom å:

* Delta på idrettskretsenes ulike tiltak hvor barneidrettsbestemmelser og rettigheter tas opp, f.eks. temakvelder, samlinger, fagseminarer.
* Gjennomføre e-læringsmodulen «Barneidrettens verdigrunnlag» som finnes på [NIFs e-læring.](https://ekurs.nif.no/)

<https://sageneif.no/for_frivillige/rollebeskrivelser/barneidrettsansvarlig/>